strabo.geographica 1.3.15
ψευδῆ δʼ εἶναι φήσας τὴν ἐπὶ τοῖς δελφῖσιν ἐπιγραφὴν Κυρηναίων θεωρῶν αἰτίαν ἀποδίδωσιν οὐ πιθανήν , ὅτι ἡ μὲν τῆς Κυρήνης κτίσις ἐν χρόνοις φέρεται μνημονευομένοις , τὸ δὲ μαντεῖον οὐδεὶς μέμνηται ἐπὶ θαλάττῃ ποτὲ ὑπάρξαν . τί γάρ , εἰ μηδεὶς μὲν ἱστορεῖ , ἐκ δὲ τῶν τεκμηρίων , ἐξ ὧν εἰκάζομεν παράλιόν ποτε τὸν τόπον γενέσθαι , οἵ τε δελφῖνες ἀνετέθησαν καὶ ἡ ἐπιγραφὴ ἐγένετο ὑπὸ Κυρηναίων θεωρῶν ; συγχωρήσας δὲ τῷ μετεωρισμῷ τοῦ ἐδάφους συμμετεωρισθεῖσαν καὶ τὴν θάλατταν ἐπικλύσαι τοὺς μέχρι τοῦ μαντείου τόπους , πλέον ἀπὸ θαλάττης διέχοντας τῶν τρισχιλίων σταδίων , οὐ συγχωρεῖ τὸν μέχρι τοσούτου μετεωρισμὸν ὥστε καὶ τὴν Φάρον ὅλην καλυφθῆναι καὶ τὰ πολλὰ τῆς Αἰγύπτου , ὥσπερ οὐχ ἱκανοῦ ὄντος τοῦ τοσούτου ὕψους καὶ ταῦτα ἐπικλύσαι . φήσας δέ , εἴπερ ἐπεπλήρωτο ἐπὶ τοσοῦτον ἡ καθʼ ἡμᾶς θάλαττα πρὶν τὸ ἔκρηγμα τὸ κατὰ στήλας γενέσθαι , ἐφʼ ὅσον εἴρηκεν ὁ Ἐρατοσθένης , χρῆναι καὶ τὴν Λιβύην πᾶσαν καὶ τῆς Εὐρώπης τὰ πολλὰ καὶ τῆς Ἀσίας κεκαλύφθαι πρότερον , τούτοις ἐπιφέρει διότι καὶ ὁ Πόντος τῷ Ἀδρίᾳ σύρρους ἂν ὑπῆρξε κατά τινας τόπους , ἅτε δὴ τοῦ Ἴστρου ἀπὸ τῶν κατὰ τὸν Πόντον τόπων σχιζομένου καὶ ῥέοντος εἰς ἑκατέραν τὴν θάλατταν διὰ τὴν θέσιν τῆς χώρας . ἀλλʼ οὔτʼ ἀπὸ τῶν κατὰ τὸν Πόντον μερῶν ὁ Ἴστρος τὰς ἀρχὰς ἔχει , ἀλλὰ τἀναντία ἀπὸ τῶν ὑπὲρ τοῦ Ἀδρίου ὀρῶν · οὔτʼ εἰς ἑκατέραν τὴν θάλατταν ῥεῖ , ἀλλʼ εἰς τὸν Πόντον μόνον , σχίζεταί τε πρὸς αὐτοῖς μόνον τοῖς στόμασι . κοινὴν δέ τινα τῶν πρὸ αὐτοῦ τισιν ἄγνοιαν ταύτην ἠγνόηκεν , ὑπολαβοῦσιν εἶναί τινα ὁμώνυμον τῷ Ἴστρῳ ποταμὸν ἐκβάλλοντα εἰς τὸν Ἀδρίαν ἀπεσχισμένον αὐτοῦ , ἀφʼ οὗ καὶ τὸ γένος Ἴστρων , διʼ οὗ φέρεται , λαβεῖν τὴν προσηγορίαν , καὶ τὸν Ἰάσονα ταύτῃ ποιήσασθαι τὸν ἐκ τῶν Κόλχων ἀνάπλουν .
Lemmas: ψευδής δέ εἰμί φημί ὁ ἐπί ὁ δελφίς ἐπιγραφή Κυρηναῖος θεωρέω αἰτία ἀποδίδωμι οὐ πιθανός , ὅτι ὁ μέν ὁ Κυρήνη κτίσις ἐν χρόνος φέρω μνημονεύω , ὁ δέ μαντεῖον οὐδείς μιμνῄσκω ἐπί θάλασσα ποτέ ὑπάρχω . τίς γάρ , εἰ μηδείς μέν ἱστορέω , ἐκ δέ ὁ τεκμήριον , ἐκ ὅς εἰκάζω παράλιος ποτέ ὁ τόπος γίγνομαι , ὁ τε δελφίς ἀνατίθημι καί ὁ ἐπιγραφή γίγνομαι ὑπό Κυρηναῖος θεωρός ; συγχωρέω δέ ὁ μετεωρισμός ὁ ἔδαφος συμμετεωρίζομαι καί ὁ θάλασσα ἐπικλύζω ὁ μέχρι ὁ μαντεῖον τόπος , πολύς ἀπό θάλασσα διέχω ὁ τρισχίλιοι στάδιον , οὐ συγχωρέω ὁ μέχρι τοσοῦτος μετεωρισμός ὥστε καί ὁ Φάρος ὅλος καλύπτω καί ὁ πολύς ὁ Αἴγυπτος , ὥσπερ οὐ ἱκανός εἰμί ὁ τοσοῦτος ὕψος καί οὗτος ἐπικλύζω . φημί δέ , εἴπερ ἐπιπληρόω ἐπί τοσοῦτος ὁ κατά ἐγώ θάλασσα πρίν ὁ ἔκρηγμα ὁ κατά στήλη γίγνομαι , ἐπί ὅσος λέγω ὁ Ἐρατοσθένης , χρή καί ὁ Λιβύη πᾶς καί ὁ Εὐρώπη ὁ πολύς καί ὁ Ἀσία καλύπτω πρότερος , οὗτος ἐπιφέρω διότι καί ὁ Πόντος ὁ Ἀδρίας σύρροος ἄν ὑπάρχω κατά τις τόπος , ἅτε δή ὁ Ἴστρος ἀπό ὁ κατά ὁ Πόντος τόπος σχίζω καί ῥέω εἰς ἑκάτερος ὁ θάλασσα διά ὁ θέσις ὁ χώρα . ἀλλά οὔτε ἀπό ὁ κατά ὁ Πόντος μέρος ὁ Ἴστρος ὁ ἀρχή ἔχω , ἀλλά ἐναντίος ἀπό ὁ ὑπέρ ὁ Ἀδρίας ὄρος · οὔτε εἰς ἑκάτερος ὁ θάλασσα ῥέω , ἀλλά εἰς ὁ Πόντος μόνος , σχίζω τε πρός αὐτός μόνος ὁ στόμα . κοινός δέ τις ὁ πρό αὐτός τις ἄγνοια οὗτος ἀγνοέω , ὑπολαμβάνω εἰμί τις ὁμώνυμος ὁ Ἴστρος ποταμός ἐκβάλλω εἰς ὁ Ἀδρίας ἀποσχίζω αὐτός , ἀπό ὅς καί ὁ γένος Ἴστρος , διά ὅς φέρω , λαμβάνω ὁ προσηγορία , καί ὁ Ἰάσων οὗτος ποιέω ὁ ἐκ ὁ Κόλχος ἀνάπλοος .